《冬日与顾九和殷近夫孙太初顾与成游太湖》
明代·郑善夫

漫漫五湖景，役役百年客。霜容舍广墟，申椒不胜摘。

葭管复气候，岁序莽消息。群山一何苍，远水一何白。

燕台既迢递，玄圃又悬隔。终当吸沆瀣，去去结松柏。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。